Fid-diskors li għamilt dalgħodu fid-Djalogu tal- Partit Nazzjonalista f'Marsaxlokk tkellimt dwar il-ħaddiema. Tkellimt dwar il-ħolqien tax-xogħol, il-qagħad, il-vendikazzjonijiet li qed isiru fiċ-ċivil, it-telfien ta' fondi tal-Unjoni Ewropea għall-qasam tat-turiżmu u l-prekarjat. Għamilt ukoll proposti konkreti lill-Gvern biex ikun iktar effettiv fil-ġlieda kontra kundizzjonijiet tax-xogħol prekar ji u illegali. Minn dan kollu One News għażel li jirrapporta biss il-biċċa fejn jien qabbilt l-imġieba tal-Prim Ministru mal-imġieba tal-karattru 'Humpty Dumpty'. Għall-istazzjon tal-Partit Laburista huwa iktar importanti dak li jingħad dwar Joseph Muscat minn dak li jingħad biex titjieb il-ħajja tal-ħaddiema.
Qalbna mal-ħaddiema